|  |
| --- |
| ethnosimo-aade-gr |

Αθήνα, 13/9/2024

**ΔΕΛΤΙΟ ΤΥΠΟΥ**

**ΑΑΔΕ: Μεταφορά αρμοδιοτήτων βεβαίωσης εσόδων και είσπραξης της ΔΟΥ Χαλκίδας στο ΚΕΒΕΙΣ Αττικής, από 16/9**

Συνεχίζεται η σταδιακή μεταφορά αρμοδιοτήτων από τη ΔΟΥ Χαλκίδας στις αντίστοιχες κεντρικοποιημένες φορολογικές υπηρεσίες της Αττικής, με ταυτόχρονη διατήρηση των υπηρεσιών εξυπηρέτησης για πολίτες και επιχειρήσεις.

Ειδικότερα, με απόφαση του Διοικητή της Ανεξάρτητης Αρχής Δημοσίων Εσόδων, Γιώργου Πιτσιλή, **από 16/9:**

* **μεταφέρονται στο Κέντρο Βεβαίωσης και Είσπραξης (ΚΕΒΕΙΣ) Αττικής** οι αρμοδιότητες βεβαίωσης εσόδων και είσπραξης της ΔΟΥ Χαλκίδας (των Τμημάτων «Εσόδων» και «Δικαστικό και Νομικής Υποστήριξης» και του Γραφείου «Ληξιπρόθεσμων Οφειλών»),
* **συστήνονται** **στο ΚΕΒΕΙΣ Αττικής** **με έδρα τη Χαλκίδα**:
* Αυτοτελές Γραφείο Εσόδων,
* ένα επιπλέον τμήμα δικαστικού και νομικής υποστήριξης,

τα οποία υπάγονται στις Α και Γ (αντίστοιχα) Υποδιευθύνσεις του ΚΕΒΕΙΣ Αττικής.

Οι υπάλληλοι των Τμημάτων, των οποίων οι αρμοδιότητες μεταφέρονται, **εξακολουθούν να εργάζονται στο κτήριο της ΔΟΥ Χαλκίδας**, **ενώ οργανωτικά εντάσσονται στο δυναμικό του ΚΕΒΕΙΣ Αττικής.** Στη ΔΟΥ Χαλκίδας θα συνεχίσουν να λειτουργούν τα Τμήματα:

* Συμμόρφωσης και Σχέσεων με τους Φορολογουμένους
* Διοικητικής και Μηχανογραφικής Υποστήριξης (αρμόδιο για το Φορολογικό Μητρώο).

**Από** **13/9** στις 14:30, η ΔΟΥ Χαλκίδας παύει να είναι διαθέσιμη στις εφαρμογές “τα Αιτήματά μου” και “Τα Ραντεβού μου” για υποθέσεις Εσόδων και Δικαστικού και οι φορολογούμενοι θα εξυπηρετούνται:

* ψηφιακά, από το ΚΕΒΕΙΣ Αττικής, στις εφαρμογές “τα Αιτήματά μου” και “τα Ραντεβού μου”, μέσα από την ψηφιακή πύλη myAADE (myaade.gov.gr) ή από το myAADEapp
* τηλεφωνικά, από το Κέντρο Εξυπηρέτησης Φορολογουμένων (ΚΕΦ), στο +30 213 162 1000, κατά τις εργάσιμες ημέρες και ώρες 8:00 έως 15:00.

Επίσης, ενόψει της ενσωμάτωσης:

* Το Σάββατο 14/9 στις 23:00 θα κλείσει η εφαρμογή υποβολής δηλώσεων Ε9 ετών 2014-2024 για τη ΔΟΥ Χαλκίδας και το ΚΕΦΟΚ Αττικής.
* Το Σάββατο 14/9 στις 23:00 θα κλείσει η εφαρμογή υποβολής δηλώσεων φόρου Εισοδήματος φυσικών προσώπων για τα φορολογικά έτη 2015 – 2022, καθώς και η υποβολή δηλώσεων Πλοίων Α’ κατηγορίας.
* Την Κυριακή 15/9 από τις 12:00, δε θα είναι διαθέσιμες για τη ΔΟΥ Χαλκίδας και το ΚΕΦΟΔΕ Αττικής η υποβολή των δηλώσεων ΦΠΑ, Λοιπών και έμμεσων φόρων, Τέλους Διαμονής, Παρεπιδημούντων και Ακαθαρίστων Εσόδων, Φόρου Εισοδήματος ΝΠ, Φόρου Εισοδήματος ΦΠ φορολογικού έτους 2023, Παρακρατούμενων Φόρων, η πλατφόρμα myPROPERTY, οι ρυθμίσεις οφειλών, οι ηλεκτρονικές πληρωμές μέσω myAADE και η Βεβαίωση από Φορείς μέσω διαλειτουργικότητας.
* Την Κυριακή 15/9 από τις 12:00 δεν θα είναι διαθέσιμες οι εφαρμογές δηλώσεων Πλοίων Β΄ Κατηγορίας και Εισφοράς Συναλλάγματος.
* **Όλες οι εφαρμογές θα είναι διαθέσιμες τη Δευτέρα 16/9 στις 10:00**.

Οι οργανωτικές αλλαγές στη ΔΟΥ Χαλκίδας ολοκληρώνονται στις **21/10**, με τη μεταφορά των αρμοδιοτήτων Κεφαλαίου στο Κέντρο Φορολογίας Κεφαλαίου (ΚΕΦΟΚ) Αττικής.